b'\n_START_ARTICLE_\nSuuri Olympiateos\n_START_PARAGRAPH_\nSuuri Olympiateos on olympiaurheilua k\xc3\xa4sittelev\xc3\xa4 13-osainen luku-, haku- ja tietoteos. Siin\xc3\xa4 on yli 5\xc2\xa0500 sivua, joiden aineisto on ker\xc3\xa4tty vuosikymmenien aikana. Teos on valittu useana vuonna Suomen parhaaksi urheiluteossarjaksi. Sarjan p\xc3\xa4\xc3\xa4toimittaja oli Markku Siukonen. Ensimm\xc3\xa4isiss\xc3\xa4 osissa toisena toimittajana oli vuonna 1992 kuollut Helge Nygr\xc3\xa9n._NEWLINE_Suuri Olympiateos -sarjassa on saatesanat jo nelj\xc3\xa4lt\xc3\xa4 Tasavallan presidentilt\xc3\xa4. Se on valittu Vuoden urheilukirjaksi 1988 ja vuosikymmenen urheilukirjasarjaksi (Suomen Urheilumuseos\xc3\xa4\xc3\xa4ti\xc3\xb6n kirjastotoimikunta).'